Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2349

a) A mesterképzési szakon végzettek ismerik: - az animációs filmalkotói tevékenység elméleti és gyakorlati ismereteit, - a mozgóképes tartalmak dramaturgiai összefüggéseit, szabályrendszerét, - a különböző médiafelületek sajátosságainak integrálását az alkotói folyamatokba, - a produkciók felépítésének gazdasági, társadalmi és piaci szempontú tervezését, - az animációs filmkészítés munkafolyamatait (előkészítés, gyártás és utómunkálatok), - a hangtervezés gyakorlati feladatainak megoldásához szükséges ismereteket, - a látványvilág fejlesztésének technikáit, - a különböző animációs technikákat, - a forgatókönyvíráshoz, történetek fejlesztéséhez szükséges ismereteket, - a karakterek fejlesztéséhez szükséges vizuális és dramaturgiai ismereteket, - a színészek, szereplők vezetéséhez, instruálásához szükséges ismereteket, - a gazdasági, produceri, gyártási ismereteket, - a projektmenedzsmentet, - a filmes alkotótevékenységekhez szükséges irodalmi és zenei ismeretanyagot.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes